gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3779, del 26-06-2000 (2000/5259)

RESOLUCIÓ de 19 de juny de 2000, del director general per als Recursos Humans i Econòmics de la Conselleria de Sanitat, per la qual fa públic el resultat del concurs oposició per a la provisió de places vacants de facultatiu especialista de Cirurgia General i de l'Aparell Digestiu de la Conselleria de Sanitat (DOGV núm. 3.442, de 25.02.1999).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3779

Data del DOGV
:   26-06-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/5259


Organisme emissor
:   Conselleria de Sanitat

Tipus de document
:   Resolució

RESOLUCIÓ de 19 de juny de 2000, del director general per als Recursos Humans i Econòmics de la Conselleria de Sanitat, per la qual fa públic el resultat del concurs oposició per a la provisió de places vacants de facultatiu especialista de Cirurgia General i de l'Aparell Digestiu de la Conselleria de Sanitat (DOGV núm. 3.442, de 25.02.1999). [2000/X5259]
  
Vista la proposta formulada pel tribunal de selecció del concurs oposició per a la provisió de places de facultatiu especialista de Cirurgia General i de l'Aparell Digestiu.
  
Segons el que estableix l'article 9 de la convocatòria, resolc nomenar els aspirants amb les destinacions allistades en l'annex I.
  
Els aspirants que hagen obtingut plaça disposaran del termini d'un mes, comptador des de l'endemà de la publicació d'aquesta resolució en el DOGV, per incorporar-s'hi i prendre'n possessió. La presa de possessió es farà, després que haurà lliurat el nomenament el director general per als Recursos Humans i Econòmics, davant el director del centre a què estiga adscrita la plaça. Perdran els seus drets les persones que sense causa justificada deixen passar el termini sense incorporar-s'hi.
  
Aquesta resolució exhaureix la via administrativa, i s'hi podrà interposar, alternativament, recurs potestatiu de reposició davant la Conselleria de Sanitat, en el termini d'un mes comptador des de l'endemà de la publicació de la resolució (articles 116 i 117 i paràgraf segon de la disposició transitòria segona de la Llei 4/1999, de 13 de gener, de modificació de la Llei 30/1992, de 26 de novembre), o bé interposar directament recurs contenciós administratiu davant la sala corresponent del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació de la resolució (articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa).
  
València, 19 de juny de 2000.- El director general per als Recursos Humans i Econòmics: Alejandro Bañares Vázquez.
Diari Oficial de la Generalitat Valenciana


Sumari del DOGV 3687, del 14-02-2000 (2000/814)

Informació pública del plec de bases i estudi d'impacte ambiental de les obres d'ampliació de l'estació depuradora d'aigües residuals de Monte Orgegia (Alacant).
-----------------------------------------------------------------------------------------------------------------------------------------------------------------

### Dades del document

Número de DOGV
:   3687

Data del DOGV
:   14-02-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/814


Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Anunci

Informació pública del plec de bases i estudi d'impacte ambiental de les obres d'ampliació de l'estació depuradora d'aigües residuals de Monte Orgegia (Alacant). [2000/A814]
  
En el marc de les relacions establides per l'Ordre d'1 d'abril de 1993 (DOGV núm. 2.001, de 08.04.1993), entre la Conselleria d'Obres Públiques, Urbanisme i Transports i l'Entitat Pública de Sanejament d'Aigües Residuals de la Comunitat Valenciana, per a la realització de sistemes públics de sanejament i depuració, la Direcció General d'Obres Públiques de l'esmentada conselleria ha aprovat tècnicament el plec de bases de referència i, com a conseqüència, amb caràcter previ a la seua aprovació definitiva, s'obri un període d'informació pública.
  
Objecte: consultar el plec de bases i estudi d'impacte ambiental corresponent, a fi de poder formular-hi al·legacions, a l'empara de les normes reguladores tant del procediment administratiu comú, com del domini públic i de l'impacte ambiental, als efectes de:
  
- Afectació de béns i drets públics i privats que puguen representar les obres.
  
- Afectació de les obres al domini públic.
  
- Avaluació de l'Impacte Ambiental.
  
Termini: 30 dies hàbils des de l'endemà de la publicació d'aquest anunci en el Boletín Oficial del Estado.
  
Informació:
  
- Entitat Pública de Sanejament d'Aigües Residuals de la Comunitat Valenciana, carrer Álvaro de Bazán, número 10, entresòl, 46679 València.
  
- Mancomunitat de l'Alacantí, Plaça Santíssima Faç, 3, 1r, dreta, 03615 Alacant.
  
València, 26 de gener de 2000.- El president del Consell d'Administració: José Ramón García Antón.
Diari Oficial de la Generalitat Valenciana


Sumari del DOGV 3888, del 29-11-2000 (2000/9017)

Ressenya de l'Acord de data 26 de setembre de 2000, de la Comissió Territorial d'Urbanisme de Castelló, pel qual s'aprova definitivament les modificacions 2 i 3 del PDSU de Tírig.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   3888

Data del DOGV
:   29-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9017


Data del document
:   26-09-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Tírig
    * pla d'urbanisme

Ressenya de l'Acord de data 26 de setembre de 2000, de la Comissió Territorial d'Urbanisme de Castelló, pel qual s'aprova definitivament les modificacions 2 i 3 del PDSU de Tírig. [2000/A9017]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994), es publica la ressenya de la Resolució de la Comissió Territorial d'Urbanisme de Castelló de 26 de setembre de 2000, publicada amb les normes urbanístiques aprovades en el Butlletí Oficial de la Província de Castelló número 125, del dia 14 d'octubre de 2000.
  
- Expedient 2000/0524. Aprovació definitiva de les modificacions números 2 i 3 del projecte de delimitació del sòl urbà de Tírig.
Diari Oficial de la Generalitat Valenciana


Sumari del DOGV 3896, del 13-12-2000 (2000/9711)

Informació pública de l'alternativa tècnica del programa d'actuació integrada del sector SN/7, Lo Marabú Oest-Superior.
-----------------------------------------------------------------------------------------------------------------------

### Dades del document

Número de DOGV
:   3896

Data del DOGV
:   13-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9711


Organisme emissor
:   Ajuntament de Rojales

Tipus de document
:   Anunci

Informació pública de l'alternativa tècnica del programa d'actuació integrada del sector SN/7, Lo Marabú Oest-Superior. [2000/M9711]
  
El senyor José Miguel Casas Sánchez, en representació de l'Agrupació d'Interés Urbanístic Lo Marabú Oest-Superior, SN/7, ha presentat l'alternativa tècnica del programa d'actuació integrada del dit sector SN/7, Lo Marabú Oest-Superior.
  
Aquesta alternativa tècnica comprén un pla parcial de la totalitat del sector SN/7 dividit en dues unitats d'execució, UE-1 i UE-2, programa d'actuació integrada de la unitat d'execució UE-1, un projecte d'urbanització de la unitat d'execució UE-1 i el resguard de sol·licitud de la cèdula d'urbanització davant la Conselleria d'Obres Públiques, Urbanisme i Transports.
  
L'esmentada documentació s'exposa al públic, per termini de 20 dies, comptats a partir del següent al de la data de publicació d'aquest edicte en el Diari Oficial de la Generalitat Valenciana.
  
Durant aquest termini podrà examinar-se la documentació presentada en l'oficina tècnica municipal i presentar-s'hi, al·legacions i altres alternatives tècniques en competència.
  
Durant els cinc dies hàbils següents a la data d'acabament de l'esmentat termini d'exposició, es presentaran, en plica tancada, les proposicions juridicoeconòmiques
  
Durant els 10 dies hàbils següents a la data d'obertura de pliques podrà examinar-se tota la documentació presentada i deduir al·legacions respecte d'aquesta.
  
Cosa que es publica perquè en prengueu coneixement, de conformitat amb el que disposen els articles 45 i 46 i concordants de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3831, del 07-09-2000 (2000/7200)

Informació pública del programa d'actuació integrada en la unitat d'execució número 1 del pla parcial La Guardia 3, del Pla General d'Ordenació Urbana de Xàbia.
----------------------------------------------------------------------------------------------------------------------------------------------------------------

### Dades del document

Número de DOGV
:   3831

Data del DOGV
:   07-09-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7200


Organisme emissor
:   Notaria de Luis Aparicio Marbán

Tipus de document
:   Anunci

Informació pública del programa d'actuació integrada en la unitat d'execució número 1 del pla parcial La Guardia 3, del Pla General d'Ordenació Urbana de Xàbia. [2000/Q7200]
  
Jo, Luis Aparicio Marbán, notari del Col·legi de València, districte de Dénia, amb residència a Xàbia, done fe:
  
Que el senyor Ramón Ferrer Santacreu, domiciliat a Xàbia (Alacant), carrer del Príncep d'Astúries, s/n, amb el document nacional d'identitat 16564133-Y, en representació de la mercantil Santacreu, SL, domiciliada a Xàbia (Alacant), avinguda de Joan Carles I, número 69, amb el número d'identificació fiscal C67377690, he sigut requerit per a la protocol·lització de l'alternativa tècnica d'un programa d'actuació integrada en la unitat d'execució número 1 del pla parcial La Guardia 3, segons el Pla General d'Ordenació Urbana de Xàbia, d'acord amb el procediment de l'article 48 de la Llei 6/1994, de la Generalitat Valenciana, Reguladora de l'Activitat Urbanística. I mitjançant aquest edicte, es fa constar:
  
1. Objecte i característiques essencials de l'alternativa tècnica.
  
Programa que té com a finalitat el desenvolupament de la unitat d'execució número 1 del pla parcial La Guardia 3, de 60.807,00 metres quadrats de superfície bruta, acompanyada del corresponent projecte d'urbanització, per tal d'aconseguir la realització de les obres d'urbanització d'aquesta unitat.
  
2. La notaria on es troben dipositats els documents esta situada a Xàbia, carrer de l'Historiador Chabàs, 1, 1.
  
3. Els exemplars dipositats a l'Ajuntament de Xàbia, situat a la plaça de l'Església, 4, s'identifiquen com a programa d'actuació integrada, projecte de reparcel·lació voluntària, projecte d'urbanització de la unitat d'execució número 1 del pla parcial La Guardia 3, a la partida de la Guàrdia, Xàbia (Alacant), associació d'interés urbanístic La Guardia 1, unitat d'execució 1».
  
4. L'advertiment que dins del termini de 20 dies, comptadors des de la publicació del darrer anunci, qualsevol persona podrà comparéixer en aquesta notaria per a obtenir una còpia de l'acta o exhibició d'aquesta.
  
5. La possibilitat de consultar a l'Ajuntament de Xàbia les actuacions derivades de la documentació dipositada i la de presentar davant d'aquest, per a incorporar-les-hi, tant al·legacions com alternatives tècniques que pretenguen competir amb l'exposada, així com proposicions juridicoeconòmiques per a l'execució d'aquestes.
  
I perquè tinga els efectes oportuns, lliure aquest edicte.
Diari Oficial de la Generalitat Valenciana


Sumari del DOGV 3788, del 07-07-2000 (2000/5249)

Notificació de l'acord d'iniciació dictat en l'expedient sancionador de multes número ESSANC 0292/1999.
-------------------------------------------------------------------------------------------------------

### Dades del document

Número de DOGV
:   3788

Data del DOGV
:   07-07-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5249


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de l'acord d'iniciació dictat en l'expedient sancionador de multes número ESSANC 0292/1999. [2000/S5249]
  
A l'empara del que disposen els articles 58.1 i 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant aquest edicte es notifica al senyor Walter Gunter Gaston, l'acord d'iniciació dictat en l'expedient sancionador que s'està tramitant a la Direcció Territorial de Justícia i Administracions Públiques, a Alacant.
  
De conformitat amb allò que disposa la Llei 2/1991, de 18 de febrer, de la Generalitat Valenciana (DOGV núm. 1.492, de 26.02.1991) en relació amb el Reial Decret 1.398/1993, de 4 d'agost, pel qual s'aprova el Reglament del Procediment per a l'exercici de la potestat sancionadora, per acord de la cap del Servei d'Espectacles, Amparo Renaul Almela, de data 30 de març de 2000 , s'ha iniciat procediment sancionador contra el senyor Walter Gunter Gaston com a titular de l'establiment sala de festes Erotic Cage, amb últim domicili conegut a efectes de notificació al carrer del doctor Girao Baeza, núm. 10 (Ciutat Quesada) de Rojales, per presumpta infracció tipificada en l'article 21.g) de la Llei 2/1991, atés que el citat establiment, el dia 16 de novembre de 1999 i sent les 04.25 hores, es trobava obert el públic amb 3 persones en el seu interior, infringint amb això l'horari màxim de tancament establit per a establiments i espectacles públics, podent ser sancionat amb advertència i/o multa en quantia fins a 100.000 pessetes, en virtut de l'article 26 de la citada llei. En el present supòsit la sanció seria de 50.000. pessetes, havent sigut nomenats instructor i secretària de l'expedient la senyora Paz Arviza Valverde i la senyora Mª Ángeles Sebastiá Rodríguez, els qui en qualsevol moment podran ser recusats per l'interessat.
  
El que es posa en coneixement de l'interessat als efectes previstos en l'article 58.1 de la Llei 30/1992, de Règim Jurídic de les Administracions Públiques i del Procediment Administratiu Comú. Així mateix, se li comunica que, en virtut d'allò que disposen els articles 23 i 24 del Reial Decret 1.398/1993, disposa d'un termini de 10 dies, comptadors a partir de l'endemà del de la notificació, perquè aporte totes aquelles al·legacions, documents o informació que estime convenients, considerant-se el present acord com proposta de resolució.
  
I perquè en servisca de notificació a l'interessat mencionat anteriorment, s'expedeix aquestt edicte.
Diari Oficial de la Generalitat Valenciana


Sumari del DOGV 3716, del 24-03-2000 (2000/1855)

RESOLUCIÓ de 28 de febrer de 2000, de la Direcció General de l’Esport, per la qual s’elabora la Llista d’Esportistes d’Elit de la Comunitat Valenciana corresponent a l’any 1999.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3716

Data del DOGV
:   24-03-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1855


Data del document
:   28-02-2000

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * esport

RESOLUCIÓ de 28 de febrer de 2000, de la Direcció General de l'Esport, per la qual s'elabora la Llista d'Esportistes d'Elit de la Comunitat Valenciana corresponent a l'any 1999. [2000/X1855]
  
La Llei 4/1993, de la Generalitat Valenciana, de 20 de desembre, de l'Esport de la Comunitat Valenciana, determina en l'article 16 que, per a l'accés als beneficis que establix la Generalitat Valenciana, els esportistes d'elit hauran de figurar en la llista que elaborarà la Direcció General de l'Esport en col·laboració amb les federacions esportives.
  
L'Ordre de 15 d'octubre de 1997, de la Conselleria de Benestar Social (DOGV núm. 3.126, de 20 de novembre), establix els criteris per a l'obtenció de la condició d'esportista d'elit i la inclusió en la Llista d'Esportistes d'Elit de la Comunitat Valenciana i crea, al si de la Direcció General de l'Esport, la Comissió d'Avaluació dels Esportistes d'Elit constituïda per Resolució de 14 de febrer de 2000, de la Direcció General de l'Esport, entre les funcions de la qual s'establix la d'elevar al director general de l'Esport la proposta de llista d'esportistes d'elit.
  
Reunida la Comissió d'Avaluació dels Esportistes d'Elit i elevada la proposta de llista al director general de l'Esport, en virtut del que establix la disposició final primera de la citada ordre, i fent ús de les atribucions que m'han conferit la Llei 5/1983, de Govern Valencià, i el Reglament Orgànic i Funcional de la Conselleria de Cultura, Educació i Ciència, resolc:
  
La inclusió en la Llista d'Esportistes d'Elit de la Comunitat Valenciana corresponent a l'any 1999 dels esportistes que s'expressen a continuació.
  
Contra la present resolució, que no posa fi a la via administrativa, els interessats podran interposar recurs d'alçada davant del conseller de Cultura, Educació i Ciència, en el termini d'un mes a comptar des de l'endemà de la publicació en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3810, del 08-08-2000 (2000/6432)

RESOLUCIÓ de 5 de maig de 2000, de la Universitat Politècnica de València, per la qual es nomena el senyor Vicente Monzó Hurtado, professor titular d'escola universitària, de l'àrea de coneixement Construccions Arquitectòniques, adscrita al Departament de Construccions Arquitectòniques.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3810

Data del DOGV
:   08-08-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/6432


Organisme emissor
:   Universitat Politècnica de València

Tipus de document
:   Resolució

RESOLUCIÓ de 5 de maig de 2000, de la Universitat Politècnica de València, per la qual es nomena el senyor Vicente Monzó Hurtado, professor titular d'escola universitària, de l'àrea de coneixement Construccions Arquitectòniques, adscrita al Departament de Construccions Arquitectòniques. [2000/X6432]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 8 de juny de 1999 d'aquesta Universitat, plaça núm. 73/1999, codi 103 (BOE de 28 de juny de 1999), i presentada per part de la persona interessada la documentació a què fa referència el punt deu de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i totes les altres disposicions que la despleguen, ha resolt:
  
Nomenar el senyor Vicente Monzó Hurtado, amb DNI núm. 06535448, professor titular d'escola universitària, de la Universitat Politècnica de València, de l'àrea de coneixement Construccions Arquitectòniques, adscrita al Departament de Construccions Arquitectòniques.
  
València, 5 de maig de 2000.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3761, del 31-05-2000 (2000/4185)

Informació pública de la modificació número 11 de les normes subsidiàries de planejament municipal: condicions de volum i ús sòl no urbanitzable comú.
------------------------------------------------------------------------------------------------------------------------------------------------------

### Dades del document

Número de DOGV
:   3761

Data del DOGV
:   31-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/4185


Organisme emissor
:   Ajuntament de Benifaió

Tipus de document
:   Anunci

Informació pública de la modificació número 11 de les normes subsidiàries de planejament municipal: condicions de volum i ús sòl no urbanitzable comú. [2000/A4185]
  
Pel Ple de l'Ajuntament de data 10 de maig de 2000, s'acordà sotmetre a informació pública la modificació puntual número 11 de les normes subsidiàries de planejament municipal relativa a condicions de volum i ús. Sòl no urbanitzable comú.
  
De conformitat amb allò assenyalat a l'article 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en concordança amb l'article 175 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana, se sotmet a informació pública dins el termini d'un mes, a comptar a partir de l'endemà de la publicació d'este anunci en el Diari Oficial de la Generalitat Valenciana, podent-s'hi formular al·legacions.
  
L'examen de l'expedient quedarà de manifest en el Departament d'Urbanisme de l'Ajuntament de Benifaió, planta 2.ª, plaça Major número 15, de dilluns a divendres en horari de 09.00 a 14.00 hores.